આ પ્રસંગે શંકરસિંહે કહ્યું કે, ભાજપ હવે સરકાર બનવાની નથી એટલે રામ મંદિરનો જુનો મુદ્દો ફરી ઉઠાવી રહી છે.પરંતુ ભાજપ સરકારે સંપૂર્ણ બહુમતી હોવા છતાં આ અંગે કઈજ કર્યું નથી. ભાજપ સરકાર સામે આકરા પ્રહાર કરતા તેમણે કહ્યું કે, રામના નામે ભાજપ અને સંઘ લોકોને ફરી છેતરવા પ્રયાસ કરી રહ્યા છે પરંતુ તેઓ હવે ફાવશે નહિ. મંદિરથી કોઈનું પેટ ભરતું નહિ હોવાનું જણાવતા તેમણે કહ્યું કે, ભાજપ ધ્વારા સરકારની નિષ્ફળતાઓ ઢાંકવા માટે ફરી આ મુદ્દો ચગાવવામાં આવી રહ્યો છે. બાકી શહેરોના નામ બદલવાથી પ્રજાને કોઈ જ ફાયદો થવાનો નહી હોવાનું જણાવતા તેમણે કહ્યું કે, પ્રજા હવે બધું જ સમજે છે.